Cauza C‑526/11

IVD GmbH & Co. KG

împotriva

Ärztekammer Westfalen‑Lippe

(cerere de decizie preliminară formulată de Oberlandesgericht Düsseldorf)

„Achiziții publice — Directiva 2004/18/CE — Articolul 1 alineatul (9) al doilea paragraf litera (c) — Noțiunea «organism de drept public» — Condiție privind fie finanțarea activității, fie controlul gestionării, fie controlul activității exercitat de stat, de colectivitățile teritoriale sau de alte organisme de drept public — Asociație profesională a medicilor — Finanțare prevăzută de lege prin intermediul contribuțiilor plătite de membrii acestei asociații — Cuantumul contribuțiilor stabilite de adunarea asociației respective — Autonomia aceleiași asociații în ceea ce privește întinderea și modalitățile de îndeplinire a misiunilor sale legale”

Sumar – Hotărârea Curții (Camera a cincea) din 12 septembrie 2013

Apropierea legislațiilor – Proceduri de atribuire a contractelor de achiziții publice de lucrări, de bunuri și de servicii – Directiva 2004/18 – Autorități contractante – Organism de drept public – Noțiune – Asociație profesională finanțată în cea mai mare parte prin intermediul contribuțiilor plătite de membri și care dispune de autonomie în ceea ce privește stabilirea cuantumului contribuțiilor, aprobată de o autoritate de supraveghere, și în ceea ce privește întinderea și modalitățile de îndeplinire a misiunilor sale legale – Excludere

[Directiva 2004/18 a Parlamentului European și a Consiliului, art. 1 alin. (9) al doilea paragraf lit. (c)]

Articolul 1 alineatul (9) al doilea paragraf litera (c) din Directiva 2004/18 privind coordonarea procedurilor de atribuire a contractelor de achiziții publice de lucrări, de bunuri și de servicii trebuie interpretat în sensul că un organism precum o asociație profesională de drept public nu îndeplinește nici criteriul privind finanțarea în cea mai mare parte de către autoritățile publice atunci când acest organism este finanțat în cea mai mare parte prin contribuțiile plătite de membrii săi, cu privire la care legea îl autorizează să le stabilească și să le perceapă cuantumul, în cazul în care această lege nu stabilește întinderea și modalitățile acțiunilor pe care organismul respectiv le întreprinde în cadrul îndeplinirii misiunilor sale legale pe care aceste contribuții sunt destinate să le finanțeze, nici criteriul privind controlul gestionării exercitat de autoritățile publice doar pentru motivul că decizia prin care acest organism stabilește cuantumul contribuțiilor în discuție trebuie aprobată de o autoritate de supraveghere.

În această privință, referitor la primul criteriu enunțat la articolul 1 alineatul (9) al doilea paragraf litera (c) din Directiva 2004/18, referitor la finanțarea în cea mai mare parte de către autoritățile publice, acesta include un mod de finanțare indirectă care poate fi realizată prin intermediul unei redevențe prevăzute și impuse de lege în ceea ce privește existența și cuantumul acesteia și nu constituie o contraprestație a folosirii efective a serviciilor furnizate de organismul în cauză de către persoanele care sunt obligate la plata redevenței și ale cărei modalități de percepere rezultă din prerogativele de putere publică. Deși împrejurarea că, din punct de vedere formal, un organism stabilește el însuși cuantumul contribuțiilor care îi asigură finanțarea în cea mai mare parte nu exclude posibilitatea existenței unei finanțări indirecte care îndeplinește criteriul respectiv, o astfel de situație nu se regăsește în cazul în care organismul dispune în mod concret de o autonomie importantă pe care i‑o permite această lege pentru a stabili natura, întinderea și modalitățile de executare ale acțiunilor pe care le întreprinde pentru îndeplinirea misiunilor sale, prin urmare, pentru stabilirea bugetului necesar în acest scop și, pe cale de consecință, a cuantumului contribuțiilor pe care le va solicita membrilor săi.

În plus, cu privire la al doilea criteriu prevăzut la articolul 1 alineatul (9) al doilea paragraf litera (c) din Directiva 2004/18, referitor la controlul gestionării de către autoritățile publice, un control a posteriori nu îndeplinește, în principiu, acest criteriu, din moment ce un asemenea control nu permite autorităților publice să influențeze deciziile organismului în cauză în ceea ce privește achizițiile publice. Așadar, această situație se regăsește, în principiu, în cazul unui control de legalitate efectuat a posteriori de o autoritate de supraveghere și, a fortiori, în cazul unei intervenții a acestei autorități sub forma unei aprobări a deciziei organismului respectiv prin care se stabilește cuantumul contribuțiilor care asigură cea mai mare parte a finanțării, care se limitează să verifice că bugetul organismului respectiv este în echilibru.

Prin urmare, modalitățile respective de finanțare a unui organism precum o asociație profesională de drept public nu corespunde unei finanțări în cea mai mare parte de către autoritățile publice și nu permite un control al gestionării acestui organism de către acestea.

(a se vedea punctele 22-27 și 29-31 și dispozitivul)

Cauza C‑526/11

IVD GmbH & Co. KG

împotriva

Ärztekammer Westfalen‑Lippe

(cerere de decizie preliminară formulată de Oberlandesgericht Düsseldorf)

„Achiziții publice — Directiva 2004/18/CE — Articolul 1 alineatul (9) al doilea paragraf litera (c) — Noțiunea «organism de drept public» — Condiție privind fie finanțarea activității, fie controlul gestionării, fie controlul activității exercitat de stat, de colectivitățile teritoriale sau de alte organisme de drept public — Asociație profesională a medicilor — Finanțare prevăzută de lege prin intermediul contribuțiilor plătite de membrii acestei asociații — Cuantumul contribuțiilor stabilite de adunarea asociației respective — Autonomia aceleiași asociații în ceea ce privește întinderea și modalitățile de îndeplinire a misiunilor sale legale”

Sumar – Hotărârea Curții (Camera a cincea) din 12 septembrie 2013

Apropierea legislațiilor — Proceduri de atribuire a contractelor de achiziții publice de lucrări, de bunuri și de servicii — Directiva 2004/18 — Autorități contractante — Organism de drept public — Noțiune — Asociație profesională finanțată în cea mai mare parte prin intermediul contribuțiilor plătite de membri și care dispune de autonomie în ceea ce privește stabilirea cuantumului contribuțiilor, aprobată de o autoritate de supraveghere, și în ceea ce privește întinderea și modalitățile de îndeplinire a misiunilor sale legale — Excludere

[Directiva 2004/18 a Parlamentului European și a Consiliului, art. 1 alin. (9) al doilea paragraf lit. (c)]

Articolul 1 alineatul (9) al doilea paragraf litera (c) din Directiva 2004/18 privind coordonarea procedurilor de atribuire a contractelor de achiziții publice de lucrări, de bunuri și de servicii trebuie interpretat în sensul că un organism precum o asociație profesională de drept public nu îndeplinește nici criteriul privind finanțarea în cea mai mare parte de către autoritățile publice atunci când acest organism este finanțat în cea mai mare parte prin contribuțiile plătite de membrii săi, cu privire la care legea îl autorizează să le stabilească și să le perceapă cuantumul, în cazul în care această lege nu stabilește întinderea și modalitățile acțiunilor pe care organismul respectiv le întreprinde în cadrul îndeplinirii misiunilor sale legale pe care aceste contribuții sunt destinate să le finanțeze, nici criteriul privind controlul gestionării exercitat de autoritățile publice doar pentru motivul că decizia prin care acest organism stabilește cuantumul contribuțiilor în discuție trebuie aprobată de o autoritate de supraveghere.

În această privință, referitor la primul criteriu enunțat la articolul 1 alineatul (9) al doilea paragraf litera (c) din Directiva 2004/18, referitor la finanțarea în cea mai mare parte de către autoritățile publice, acesta include un mod de finanțare indirectă care poate fi realizată prin intermediul unei redevențe prevăzute și impuse de lege în ceea ce privește existența și cuantumul acesteia și nu constituie o contraprestație a folosirii efective a serviciilor furnizate de organismul în cauză de către persoanele care sunt obligate la plata redevenței și ale cărei modalități de percepere rezultă din prerogativele de putere publică. Deși împrejurarea că, din punct de vedere formal, un organism stabilește el însuși cuantumul contribuțiilor care îi asigură finanțarea în cea mai mare parte nu exclude posibilitatea existenței unei finanțări indirecte care îndeplinește criteriul respectiv, o astfel de situație nu se regăsește în cazul în care organismul dispune în mod concret de o autonomie importantă pe care i‑o permite această lege pentru a stabili natura, întinderea și modalitățile de executare ale acțiunilor pe care le întreprinde pentru îndeplinirea misiunilor sale, prin urmare, pentru stabilirea bugetului necesar în acest scop și, pe cale de consecință, a cuantumului contribuțiilor pe care le va solicita membrilor săi.

În plus, cu privire la al doilea criteriu prevăzut la articolul 1 alineatul (9) al doilea paragraf litera (c) din Directiva 2004/18, referitor la controlul gestionării de către autoritățile publice, un control a posteriori nu îndeplinește, în principiu, acest criteriu, din moment ce un asemenea control nu permite autorităților publice să influențeze deciziile organismului în cauză în ceea ce privește achizițiile publice. Așadar, această situație se regăsește, în principiu, în cazul unui control de legalitate efectuat a posteriori de o autoritate de supraveghere și, a fortiori, în cazul unei intervenții a acestei autorități sub forma unei aprobări a deciziei organismului respectiv prin care se stabilește cuantumul contribuțiilor care asigură cea mai mare parte a finanțării, care se limitează să verifice că bugetul organismului respectiv este în echilibru.

Prin urmare, modalitățile respective de finanțare a unui organism precum o asociație profesională de drept public nu corespunde unei finanțări în cea mai mare parte de către autoritățile publice și nu permite un control al gestionării acestui organism de către acestea.

(a se vedea punctele 22-27 și 29-31 și dispozitivul)